# Saatchi & Saatchi Sofia стана най-ефективна рекламна агенция в престижния конкурс Effie® България

27/11/19

Три звена на Publicis Groupe България - Saatchi & Saatchi Sofia, Brandworks и Red Lion, триумфираха с общо 5 отличия в 12-то издание на престижния конкурс за ефективност на маркетинговите комуникации - Effie България 2019.

[**Saatchi & Saatchi Sofia**](https://www.facebook.com/SaatchiBG/) завоюва признанието за „Най-ефективна агенция“ в тазгодишната творческа надпревара, спечелвайки 4 награди от общо 6 кампании - финалисти. Агенцията, част от Publicis Groupe България, грабна **1 златна награда** в категория „Услуги“ за кампанията „Добри заеми, добри приятели“ за Изи Кредит, **2 сребърни награди -** в категория „Социална, медийна, политическа“ за кампанията Chivas Venture „Мрънкачи vs. Предприемачи“ за Перно Рикар България и в категория „Стоки“ за кампанията „С баба на кафе“ за Якобс Дау Егбертс България, както и **1 бронзово отличие** в категория „Услуги“ за кампанията „Верига от любими продукти“ за ЛИДЛ България. Saatchi & Saatchi Sofia спечели 28 точки, убедително заемайки първото място в класацията на конкурса, провел се под мотото „[Успешните кампании се познават от пръв поглед](https://www.facebook.com/EffieBulgaria/)“.

На почетната стълбица с трето място за най-ефективна агенция се отличи [**Brandworks**](https://www.facebook.com/BrandWorks.PG/), стратетегическото бранд звено в Publicis Groupe България, което взе награди в категориите, в които участва заедно със Saatchi & Saatchi Sofia. Златно Effie взе и [**Red Lion**](https://www.facebook.com/RedLionAgency/), също част от Publicis Groupe България, в категория „Стоки“ за интегрираната кампания „Novanight“ за Санофи България.

*“Добре обмислената стратегия, стъпила на солидни данни за поведението и възприятията на потребителите, е не само фундаментът на доброто ни представяне в тазгодишното издание на престижния конкурс Effie България, но стои и в основата на нашия модел на създаване на работещи комуникационни кампании. Изключително радостен съм, че екипът на Saatchi & Saatchi Sofia получи поредно признание, че рекламните кампании, които създаваме, водят до значими бизнес резултати и решават конкретни бизнес проблеми на нашите партньори“* – коментира Николай Караджов, управляващ директор на Saatchi & Saatchi Sofia.

Освен наградените четири кампании, Saatchi & Saatchi Sofia получи и още две номинации - в категория „Услуги“ за проекта „А1 Кредитна карта“ за А1 България и за кампанията „Покани зимата вкъщи“ за ЛИДЛ България.

Водещата маркетинг и комуникационна група в България Publicis Groupe събра 2 златни, 2 сребърни и 1 бронзова награди, като участва с общо 9 кампании чрез отделните си специализирани звена Saatchi & Saatchi Sofia, Brandworks, Red Lion, Digitas Sofia, Publicis Dialog, които допълват експертизата си като работят под единния бизнес модел на групата Power of One.

**За Publicis Groupe България:**

**Publicis Groupe** е една от най-големите маркетинг и комуникационни групи в България, която функционира под единен бизнес модел, наречен Power of One, за да предлага на клиентите постоянен и централизиран достъп до инструменти и екип от експерти в различни области, които си сътрудничат и дават персонализирани и индивидуални решения. Publicis Groupe България обединява десет специализирани звена - **Saatchi&Saatchi, Leo Burnett, Red Lion, MSL, Publicis Dialog, Brandworks, Digitas, Crank, Zenith и Starcom**, които работят в областта на рекламата, връзките с обществеността, промоционален и събитиен маркетинг, стратегическо планиране и бизнес дизайн, дигитални решения, производство на аудиовизуални продукти, медийни стратегии, планиране и купуване.

|  |
| --- |
| За повече информация:  |
| Ива Григорова | Директор PR бизнес, MSL  | + 359 887 917 267 | iva.grigorova@msl.bg  |